רוהינגיה (קבוצה אתנית)

לוחם מוג'הידין רוהינגי נכנע ומוסר את נשקו לגנרל אנג גיי ביולי 1961
תפוצת רוהינגיה במיאנמר (צהוב)
רוהינגיה (בבורמזית: ရိုဟင်ဂျာ) היא קבוצה אתנית מוסלמית ברובה. על פי דעות מסוימות (כולל לפי הרוהינגיה עצמם) מקורם ממחוז ראקין, שבמיאנמר. מאידך ישנם חוקרים הסוברים שהם צאצאי מהגרים מבנגל מתקופת השלטון הבריטי בבורמה. השלטון הבורמזי אינו מכיר בהם כ"רוהינגיה" ומכנה אותם "באנגאלים".

כ-1.4 מיליון מבני רוהינגיה התגוררו במערב מיאנמר לפני השנים 2016–2017, שבה החריפה רדיפתם במיאנמר, ובעקבותיה עברו מרביתם כפליטים לבנגלדש. ריכוזים משמעותיים של בני רוהינגיה נמצאים בערב הסעודית, בנגלדש, פקיסטן, תאילנד, מלזיה ואינדונזיה. בעולם כולו ישנם כ-2 מיליון רוהינגים.

== היסטוריה ==

== עימותים אלימים ==
במשך עשרות שנים קיימת התקוממות מזוינת של ארגונים מבני הרוהינגיה במיאנמר הכוללת גם פעילות טרור דרך מספר קבוצות ג'יהאד אסלאמי, חלקן בשיתוף עם סניפים מקומיים של ארגוני טרור אסלאמי גדולים יותר כמו אל-קאעידה, טליבאן וג'מעת א-אסלאמי (הסניף הבנגלדשי).

=== המוג'אהידין ===
בשנת 1947 הוקמה מיליציית מוג'אהידין בדלנית מזוינת מקומית, במטרה להקים מחוז אוטונומי אסלאמי בצפון ראקין, שפעלה עד שנות ה-60. המוג'אהידין החלו בפעילות טרור ונחלו הצלחות רבות בתחילה בכבשם כמעט את כל צפון ראקין. בשנת 1948 הוכרז משטר צבאי באזור וצבא מיאנמר החל בפעילות לשחרור האזור מידי המוג'אהידין. אולם בשנים הראשונות התקיימו קרבות עקובים מדם והממשל חווה כישלונות רבים.

הטטמדאו יזם מספר מבצעים צבאיים לאורך השנים, הגדולים שבהם "מבצע מאיו" באוקטובר 1952 ו"מבצע מונסון" באוקטובר 1954 שהצליחו לשבור במידה רבה את האחיזה של המוג'אהידין באזור ולחסל מספר מנהיגים בולטים של הארגון.
בתחילה, תמכה פקיסטן השכנה בהתקוממות המזוינת של המוג'אהידין נגד בורמה תוך הזדהות עם "אחיהם המוסלמים". בשלב מסוים, לאחר שהחלה לחוות פעילות טרור בתחומה, קיימה פקיסטן דיונים עם בורמה על הדרכים לטיפול בבעיית הטרור ובורמה מצידה דרשה הפסקה של התמיכה שהעניקה פקיסטן למוג'אהידין.

=== התנועה הרוהינגית האסלאמית 1972–2001 ===

=== עימותי 2016-ימינו ===

בשלהי 2016, לאחר רצח 16 חיילים מיאנמרים, יצא צבא מיאנמר למאבק בארגוני טרור רוהינגיים ובפרט ב-ARSA, או בשמו המלא "צבא הישועה הארקני של הרוהינגיה" השואף להקמת מדינה אסלאמית במיאנמר. פעולות הצבא במיאנמר הפכו לדיכוי צבאי נגד המיעוט הרוהינגי המוסלמי. מאות אלפים מבני הרוהינגיה נמלטו לבנגלדש ולמדינות נוספות. בגל אלימות בקיץ 2017 נמלטו מבורמה 370 אלף בני רוהינגיה.
ב-25 באוגוסט מציינים בני רוהינגיה את "יום רצח העם".

== לקריאה נוספת ==
Moshe Yegar, The Muslims of Burma : a study of a minority group, Wiesbaden : O. Harrassowitz, 1972

==גלריית תמונות==
{| align=center
|<gallery widths="150px" heights="120px" perrow="4">
קובץ:Displaced Rohingya people in Rakhine State (8280610831).jpg|פליטי רוהינגיה בראקין
קובץ:Rohingya flag.svg|דגל רוהינגיה
קובץ:ROHINGYA (8093615073).jpg|נערי רוהינגיה
</gallery>
|}

== קישורים חיצוניים ==

* 
* 
* רואים עולם-תאגיד השידור הישראלי [https://www.youtube.com/watch?v=EYrSoRNcO1k&t=9s נמלטים] באתר יוטיוב
* [http://www.independent.co.uk/news/world/asia/india-rohingya-muslims-deport-burma-40000-supreme-court-terrorists-bangladesh-myanmar-a7953851.html הודו מנסה לגרש 40,000 רוהינגים בגין פעילות טרור], באתר Independent, ספטמבר 2017
* [http://shezaf.net/ צור שיזף], [http://shezaf.net/עיתונות/כתבות-מהעולם/הרוהינגה.html הרוהינגה], כתבה ל-7 ימים של ידיעות אחרונות, פברואר 2018
* [http://shezaf.net/ צור שיזף], [https://www.youtube.com/watch?v=FcwETHQzrrQ&t=11s אסונם של הרוהינגה], כתבה לרואים עולם, כאן 11, אפריל 2018
* 

==הערות שוליים==

קטגוריה:מיאנמר: דמוגרפיה
קטגוריה:עמים מוסלמיים
קטגוריה:קבוצות אתניות
קטגוריה:אסיה: אסלאם